

 GRADSKO VIJEĆE

KLASA: UP/I-363-02/22-01/01 PRIJEDLOG

## URBROJ: 2186-16-02/1-22-2

Ludbreg, 12. kolovoza 2022. god.

Na temelju članka 34. stavka 4. Zakona o koncesijama („Narodne novine“ br. 69/17 i 107/20) te članka 34. Statuta Grada Ludbrega (Službeni vjesnik Varaždinske županije br. 12/21), na prijedlog Stručnog povjerenstva za davanje koncesije za obavljanje komunalne djelatnosti dimnjačarskih poslova na području Grada Ludbrega utvrđen Zapisnikom KLASA: 363-02/22-01/02, URBROJ: 2186-16-03-3/1-22-16 od 22. srpnja 2022.g., Gradsko vijeće Grada Ludbrega na 12. sjednici održanoj 12. kolovoza 2022. godine donosi

# RJEŠENJE

**o odbijanju ponude u postupku davanja koncesije za obavljanje komunalne djelatnosti dimnjačarskih poslova na području Grada Ludbrega**

**I.**

Ponuda ponuditelja DIMNJAČARSTVO VALJAK d.o.o. Črešnjevo, Školska 11, 42201 BERETINEC, OIB: 52019316496, u postupku davanja koncesije za obavljanje komunalne djelatnosti dimnjačarskih poslova na području Grada Ludbrega **odbija se** kao neuredna.

**OBRAZLOŽENJE**

Dana 26. 05. 2022.g Grad Ludbreg je u Elektroničkom oglasniku javne nabave Narodnih novina (EOJN RH) objavio Obavijest o namjeri davanja koncesije za obavljanje komunalne djelatnosti dimnjačarskih poslova u Gradu Ludbregu pod brojem: 2022/S 01K-0021421, čime je započeo postupak davanja koncesije.

U otvorenom roku za dostavu ponuda do 27. lipnja 2022.g. u 11:00 sati, pristigle su dvije ponude, i to ZAJEDNICE PONUDITELJA: DIMAX d.o.o. (nositelj ZP, 1. član), M. Krleže ½, 42000 VARAŽDIN, OIB: 56608479548 i CAMINUS j.d.o.o. (2. član ZP), J. Jurkovića 5, 42000 VARAŽDIN, OIB: 06221600831 te ponuda ponuditelja DIMNJAČARSTVO VALJAK d.o.o. Črešnjevo, Školska 11, 42201 BERETINEC OIB: 52019316496.

Temeljem članka 33. Zakona o koncesijama („Narodne novine“ br. 69/17 i 107/20), Stručno povjerenstvo za davanje koncesije otvorilo je dana 27. lipnja 2022.g. pristigle ponude te je o otvaranju ponuda sastavljen Zapisnik KLASA: 363-02/22-01/02, URBROJ: 2186-16-03/1-22-13.

Temeljem članka 34. Zakona o koncesijama („Narodne novine“ br. 69/17 i 107/20), Stručno povjerenstvo za davanje koncesije je dana 5. srpnja 2022.g. započelo sa postupkom pregleda i ocjene pristiglih ponuda, o čemu je sastavljen Zapisnik o pregledu i ocjeni ponuda

KLASA: 363-02/22-01/02, URBROJ: 2186-16-03-3/1-22-16 od 25. srpnja 2022.g.

Prigodom analize i pregleda ponuda utvrđeno je da je ponuda ponuditelja DIMNJAČARSTVO VALJAK d.o.o. Črešnjevo, Školska 11, 42201 BERETINEC, OIB: 52019316496, neuredna, s obzirom da je ponuditelj na zahtjev davatelja koncesije dostavio objašnjenje neuobičajeno niskih cijena kojim nije dovoljno jasno obrazložio niti dokazao na zadovoljavajući način nisku predloženu razinu cijena ne referirajući se niti na jednu stavku koju je naveo davatelj koncesije u svom zahtjevu za objašnjenjem neuobičajeno niske cijene, već se očitovao paušalnim navodima.

S obzirom da za davatelja koncesije takvo objašnjenje nije dovoljno jer bi se dovelo u pitanje kvalitetno i pravovremeno izvršavanje usluge za razdoblje od 5 godina, iz razloga što ponuda nije u skladu s pravilima poštenog tržišnog natjecanja, kao takva sadrži odredbe koje davatelj koncesije smatra štetnim, a sve s osnove neuobičajeno niske cijene, koju ponuditelj nije objasnio ponuda se odbija kao neuredna.

Sukladno članku 5. stavku 1. i točki 23. Zakona o koncesijama (NN 69/17 i 107/20), propisano je da je neuredna ponuda ponuditelja koja nije izrađena u skladu sa dokumentacijom za nadmetanje, koja sadržava odredbe koje davatelj koncesije smatra štetnim ili za koju davatelj koncesije osnovano smatra da nije u skladu sa pravilima poštenog tržišnog natjecanja ili koja zbog formalnih ili drugih objektivnih razloga ne može biti odabrana (ponuda ponuditelja koji ispunjava uvjete za isključenje određene dokumentacijom za nadmetanje, ponuda ponuditelja koji nije dokazao svoju sposobnost u skladu sa dokumentacijom za nadmetanje, ponuda kojoj nedostaje jamstvo za ozbiljnost ponude, koja ne odgovara potrebama davatelja koncesije određenim u opisu predmeta koncesije i tehničkim specifikacijama, odnosno kojom se nude usluge i/ili radovi koji očito ne zadovoljavaju potrebe davatelja koncesije u odnosu na predmet koncesije i /ili uvjete obavljanja djelatnosti koja je predmet koncesije).

Slijedom navedenog, sukladno čl. 34. st. 4. Zakona o koncesijama (NN 69/17 i 107/20) riješeno je kao u izreci.

**UPUTA O PRAVNOM LIJEKU:**

Protiv ovog Rješenja žalba nije dopuštena, već se može pobijati žalbom protiv Odluke o davanju koncesije.

Predsjednik Gradskog vijeća

Darko Jagić

DOSTAVITI:

1. Dimnjačarstvo Valjak d.o.o. Črešnjevo, Školska 11, 42201 Beretinec

2. Upravni odjel za financije i komunalni sustav – ovdje

3. Pismohrana – ovdje